উত্তৰ-পূব সীমান্ত ৰে'লৱে, মালিগাঁৱৰ উদ্যোগত ২৫ মাৰ্চ অৰ্থাৎ সোমবাৰৰ পৰা ৬৪সংখ্যক সৰ্বভাৰতীয় আন্তঃৰে'লৱে ক্ৰিকেট প্ৰতিযোগিতাখন মঙলদৈ ষ্টেডিয়ামত আৰম্ভ হৈছে। লীগ ভিত্তিত অনুষ্ঠিত হ'ব লগীয়া এই প্ৰতিযোগিতাখন মঙলদৈৰ বিধায়ক গুৰুজ্যোতি দাস আৰু এন এফ ৰে'লৱেৰ ডেপুটি ছিকিউৰিটি কমিশ্যনাৰ ওমকিৰ সিঙে উদ্বোধন কৰে।
২ এপ্ৰিললৈ চলিব লগীয়া 'বি' গ্ৰুপৰ এই প্ৰতিযোগিতাখনত এন এফ ৰে'লৱে মৰিগাঁও, নৰ্থ ইষ্ট ৰে'লৱে, ছাউথ চেণ্ট্ৰেল ৰে'লৱে, নৰ্থ চেণ্ট্ৰেল ৰে'লৱে, ইষ্ট কষ্ট ৰে'লৱে আৰু ছাউথ ইষ্ট ৰে'লৱে দলে অংশগ্ৰহণ কৰিব। তত্ত্বাৱধায়কদ্বয় জাকাৰিয়া জুফ্ৰি আৰু জাভেদ জামানে এই কথা জানিবলৈ দিয়ে।
সোমবাৰে প্ৰতিযোগিতাৰ প্ৰথমখন মেচত ছাউথ ইষ্ট ৰে'লৱেই ছাউথ চেণ্ট্ৰেল ৰে'লৱেক ৯৬ ৰানত পৰাস্ত কৰে। প্ৰথমে বেট ধৰি ছাউথ ইষ্ট ৰে'লৱেই নটা উইকেটত ২১৭ ৰান কৰে। দলৰ প্ৰশান্ত ছুংগাৱে ৯১, পি ভীমা ৰাৱে ৩৬ ৰান কৰে। ছাউথ চেণ্ট্ৰেল ৰে'লৱেৰ এম সুৰেশ আৰু নৰেন ৰেড্ডীয়ে তিনিটাকৈ উইকেট পায়।
প্ৰত্যুত্তৰত ছাউথ চেণ্ট্ৰেল ৰে'লৱেই ৩৩.৫ অভাৰত ১২১ ৰানহে কৰিবলৈ সক্ষম হয়। দলৰ হৈ একমাত্ৰ কপিল কুমাৰ ধাক্কাই সৰ্বাধিক ২৩ ৰান কৰে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
